el el en el el el el el el el el el el en el el el el en el en en es en es tr en en el el el el el el el el el el el el en el en el en el en el el el el el en el en el en el en el el en el en el en el en el en el en el en el en el en el en el el el el en en de el el el el el el el el el el el en es el el el el el el el el el el el el el el el el el el el el el el el el el en el en en en en el el el el el el el el el el el el az el el el el el el el el el el el en el el
ΣΤΟΝ ΠΥΡΗΝΑ ΤΩΝ ΕΙΔΗΣΕΩΝ ΜΕ ΑΠΟΚΑΛΥΠΤΙΚΟ ΡΕΠΟΡΤΑΖ ΚΑΙ ΑΠΟΨΗ
Συνόψισε επισημαίνοντας ως γενικό συμπέρασμα ότι κανένας πολίτης δεν πήρε πειστική απάντηση για τα φλέγοντα ζητήματα που τον απασχολούν.
Η διεθνής πραγματικότητα και το μέγεθος των προκλήσεων επιβάλλουν σταθερότητα, συνέπεια και συνέχεια, τόνισε ο κ. Οικονόμου και υπογράμμισε πως αυτός είναι ο δρόμος και όχι οι αερολογίες, τα μυθεύματα, οι πειραματισμοί και η ανευθυνότητα.
Ολοκληρώνοντας την εισαγωγική τοποθέτησή του ο κ. Οικονόμου αναφέρθηκε στην παρουσία του πρωθυπουργού στη Γενική Συνέλευση των Ηνωμένων Εθνών στη Νέα Υόρκη. Είπε ότι ο κ. Μητσοτάκης αναχωρεί αύριο και θα απευθύνει ομιλία την Παρασκευή στη Γενική Συνέλευση του ΟΗΕ. «Θα αναφερθεί στις προκλήσεις του σήμερα και του αύριο για όλες τις δυτικές δημοκρατίες ενώ ιδιαίτερη αναφορά θα κάνει στην κλιμάκωση της τουρκικής επιθετικότητας και στις απαράδεκτες τουρκικές προκλήσεις και αμφισβητήσεις της εθνικής κυριαρχίας σε μια συγκυρία που η Δύση έμπρακτα έχει καταδικάσει τον αναθεωρητισμό και την παραβίαση της κυριαρχίας των συνόρων».
Αναλυτικά στην εισαγωγική τοποθέτησή του κατά την ενημέρωση των πολιτικών συντακτών, ο κυβερνητικός εκπρόσωπος Γιάννης Οικονόμου, ανέφερε:
«Ο κ. Τσίπρας, με την ανερμάτιστη και ακατάσχετη παροχολογία στη ΔΕΘ, απέδειξε ότι δεν συνετίστηκε από τα τραγικά λάθη της πολιτικής του διαδρομής και δεν αντιλαμβάνεται, έστω στοιχειωδώς, τη σύνθετη και δύσκολη πραγματικότητα στην Ελλάδα και την Ευρώπη. Το Σάββατο κατάφερε να κάνει το αλήστου μνήμης “Πρόγραμμα Θεσσαλονίκης”, που είχε άλλοτε παρουσιάσει, να φαντάζει έως και μίζερο. Και την Κυριακή συνέχισε ακάθεκτος, υποσχόμενος ακόμα περισσότερα. Βεβαίως, όλοι καταλαβαίνουμε ότι μπορεί να υπόσχεται τα πάντα σε όλους, αφού έτσι και αλλιώς δεν θα κληθεί να τα εφαρμόσει. Αυτό, όμως, δεν μπορεί να αποτελεί άλλοθι γιατί τα όσα εξήγγειλε με μαθηματική βεβαιότητα αν ποτέ εφαρμοζόντουσαν, θα οδηγούσαν τη χώρα σε μια νέα χρεοκοπία, από την εκτίναξη του ελλείμματος, και την κοινωνία θα την οδηγούσαν σε μια κρίση χειρότερη από εκείνη των μνημονίων, μιας και η διεθνής πραγματικότητα είναι τώρα αμείλικτη για όλη την Ευρώπη. Ο κ. Τσίπρας δεν επέδειξε καμία σοβαρότητα και καμιά υπευθυνότητα».
Ο κ. Τσίπρας ξεπέρασε σε ανέξοδες εξαγγελίες τον εαυτό του
Πρόσθεσε πως: «Μάλιστα, ενώ παρουσίαζε την εικόνα μιας χώρας που είναι περίπου κατεστραμμένη, την ίδια στιγμή μοίραζε δεκάδες δισεκατομμύρια. Λεφτά σε όλους και προσλήψεις παντού. Χωρίς καμιά μελέτη, χωρίς στοιχεία, χωρίς να απαντήσει πειστικά από πού θα προέλθουν οι πόροι. Υποτίμησε τους πολίτες, θεωρώντας ότι θα τους επηρεάσει με αερολογίες και κίβδηλες υποσχέσεις. Υποσχέσεις, που όλοι μας γνωρίζουμε ότι δεν έχουν καμία αξία.
Ξεπέρασε σε ανέξοδες εξαγγελίες τον εαυτό του, εξαγγέλλοντας μέτρα πάνω από 23,5 δισ. ευρώ για το 2023 και επιπλέον μόνιμο δημοσιονομικό κόστος 10 δισ. ευρώ για κάθε επιπλέον χρόνο. Θύμισε το αλήστου μνήμης “Πρόγραμμα Θεσσαλονίκης”, που εξήγγειλε το 2014, για να εγκαταλείψει το 2015 και να εφαρμόσει τα ακριβώς αντίθετα από εκείνα που είχε υποσχεθεί. Τότε, που αντί για παροχές προχώρησε σε δεκάδες νέους φόρους και περικοπές συντάξεων. Και αν τότε είχε -όπως ο ίδιος παραδέχθηκε αργότερα- αυταπάτες, τώρα καταφεύγει σε αδίστακτες πολιτικές απάτες.
Ειδικότερα, όσα εξήγγειλε, επιφέρουν επιδείνωση στο πρωτογενές πλεόνασμα της χώρας κατά 11,2% το 2023 (από πλεόνασμα 1%, κάτι που θα μας οδηγούσε σε έλλειμμα άνω του 10% – χειρότερο και από το 2020 που ήταν η χρονιά της πανδημίας) και επιδείνωση του πρωτογενούς αποτελέσματος κατά 5% για κάθε ένα από τα επόμενα δύο έτη. Με άλλα λόγια, η χώρα τίθεται εκτός στόχων προγράμματος σταθερότητας και σε αδυναμία κάλυψης χρηματοδοτικών αναγκών με πιθανή και τη διακοπή από το Ταμείο Ανάκαμψης λόγω θηριώδους παραβίασης των δημοσιονομικών στόχων και αναίρεσης των συμφωνημένων μεταρρυθμίσεων.
Συνεπώς ο κ. Τσίπρας ή λέει ψέματα, ή υπονοεί νέα, βαρύτερη φοροεπιδρομή στις τσέπες των Ελλήνων, ή προτείνει νέα μνημόνια, όπως ακριβώς έκανε και το 2014 χωρίς κανένα σεβασμό για τις θυσίες των Ελλήνων, χωρίς ο ίδιος να μαθαίνει από τα επώδυνα λάθη του.
Το γενικό συμπέρασμα είναι ότι κανένας πολίτης δεν πήρε πειστική απάντηση για τα φλέγοντα ζητήματα που τον απασχολούν, αφού ο κ. Τσίπρας επιδόθηκε σε υποσχέσεις προς όλους, χωρίς στοιχεία και χωρίς τεκμηρίωση. Προσπάθησε να δικαιολογήσει την περιορισμένη απήχησή του στην κοινωνία, λέγοντας ότι δεν εμπιστεύεται τις δημοσκοπήσεις. Τελικά, όμως, το μόνο που κατάφερε είναι να δημιουργήσει ακόμα περισσότερα ερωτήματα για το αν αντιλαμβάνεται ο ίδιος τις δραματικές επιπτώσεις που συνεπάγονται για τη χώρα οι εξαγγελίες του. Και επίσης να δικαιολογήσει απόλυτα με την παρουσία του γιατί η κοινωνία δεν τον εμπιστεύεται. Ο κ. Τσίπρας απέδειξε ότι είναι η προσωποποίηση του παλαιοκομματισμού. Με τα περί ΑΤΑ θέλησε να μας γυρίσει στο 1982 και με τη χειμαρρώδη υποσχεσιολογία του αναπαρήγαγε πρακτικές φαυλότητας, που σατίριζε σαν παθογένειες της πολιτικής από τα προχριστιανικά χρόνια ο Αριστοφάνης».
Σχέδιο στη βάση ενός καλά δομημένου εφαρμοστικού πλάνου
Συνεχίζοντας τόνισε πως: «Αντίθετα, ο Κυριάκος Μητσοτάκης στη ΔΕΘ, παρουσίασε ένα καλά μελετημένο, απόλυτα ρεαλιστικό και προσεκτικά κοστολογημένο σχέδιο, ώστε να μειωθούν, στο μέτρο πάντοτε του εφικτού, οι επιπτώσεις του τυφώνα ακρίβειας στα αγαθά και την ενέργεια, ο οποίος πλήττει την Ευρώπη και αναμένεται να ενταθεί στη διάρκεια του επόμενου χειμώνα. Το σχέδιο αυτό, συνδυαζόμενο με νέες δυνατότητες και εργαλεία που αναμένουμε και από την ΕΕ, θα μας δώσει τη δυνατότητα να συνεχίσουμε και να εντείνουμε τα μέτρα στήριξης και ανακούφισης της κοινωνίας και των επιχειρήσεων. Το σχέδιό μας έχει ήδη τεθεί σε εφαρμογή και η εφαρμογή αυτή γίνεται βάσει καλά δομημένου εφαρμοστικού πλάνου».
«Ποιος έλεγε ψέματα και ποιος οφείλει μια συγγνώμη;»
Στην αντιμετώπιση από τον ΣΥΡΙΖΑ του θέματος των 38 προσφύγων στον Έβρο αναφέρθηκε στη συνέχεια ο κυβερνητικός εκπρόσωπος. Είπε: «Τέλος, σε ό,τι αφορά στην παρουσία του κ. Τσίπρα στη ΔΕΘ, δεν μπορώ να μην επισημάνω και άλλη μια μεγάλη αμετροέπεια. Ήταν αποκαλυπτική η προσέγγιση, η απάντησή του σχετικά με το θέμα των 38 προσφύγων που βρέθηκαν την περίοδο του Δεκαπενταύγουστου σε νησίδα του Έβρου αλλά και η προσέγγισή του για την υπόθεση του φερόμενου ως νεκρού παιδιού, για την οποία υπάρχουν ισχυρές ενδείξεις ότι τα πράγματα δεν είναι καθόλου έτσι. Όταν του επισημάνθηκε ότι η ΜΚΟ HumanRights360 ζήτησε συγγνώμη αναγνωρίζοντας ότι η νησίδα δεν είναι ελληνικό έδαφος, ό ίδιος όχι μόνον αρνήθηκε να ζητήσει συγγνώμη, αλλά προσπάθησε να διαστρεβλώσει, όσα ο ίδιος και οι βουλευτές του ισχυρίζονταν το προηγούμενο διάστημα.
Ισχυρίστηκε ότι ζήτησε δήθεν από την κυβέρνηση αν είναι οι μετανάστες «στο ελληνικό έδαφος να τους σώσει κι αν είναι σε τουρκικό έδαφος να διεθνοποιήσει το ζήτημα». Ψεύδεται, διαστρεβλώνει και αρνείται να αποσύρει ισχυρισμούς που ταυτίζονταν με την τουρκική προπαγάνδα και εξέθεταν διεθνώς τη χώρα μας. Επειδή, ωστόσο, προσποιείται ότι ξέχασε τι ακριβώς έλεγε και τα στελέχη του κόμματός του, να θυμίσω χαρακτηριστικά παραδείγματα:
-Ο πρώην υπουργός και βουλευτής, κ. Σκουρλέτης, δήλωνε: «Μας είπαν ότι δεν είναι σε ελληνικό έδαφος και ήρθε το Ελληνικό Κτηματολόγιο για να μάθουμε ότι είναι ελληνικό έδαφος».
-Βουλευτές του ΣΥΡΙΖΑ (Κατρούγκαλος, Σπίρτζης, Δρίτσας κ.α) με ερώτηση στην Βουλή, υποστήριζαν ότι «το δράμα των προσφύγων στον Έβρο ανέδειξε με το χειρότερο τρόπο την τακτική της κυβέρνησης να διαστρεβλώνει την πραγματικότητα».
Επιχειρούσαν, μάλιστα, να αμφισβητήσουν τη θέση ότι οι πρόσφυγες βρίσκονταν σε τουρκικό έδαφος, ζητώντας «να προσκομισθεί στη Βουλή, εφόσον υπάρχει, έγγραφο της Γεωγραφικής Υπηρεσίας, στο οποίο βεβαιώνεται ότι οι σχετικές συντεταγμένες ανήκουν σε τουρκικό έδαφος».
-Οι ευρωβουλευτές του ΣΥΡΙΖΑ, κ. Κούλογλου και κ. Αρβανίτης κατέθεσαν στο Ευρωκοινοβούλιο ερώτηση με θέμα «Νέα τραγωδία στα ελληνοτουρκικά σύνορα. Νεκρή 5χρονη παραμένει άταφη». Κατέληγαν, μάλιστα με το ερώτημα «τι πρόκειται να κάνει για να διακοπεί η, κατά παράβαση κάθε διεθνούς νομιμότητας και θεμελιωδών δικαιωμάτων, πρακτική των pushbacks στα χερσαία και θαλάσσια σύνορα της Ελλάδας με την Τουρκία;».
-Και τέλος, ο ίδιος ο κ. Τσίπρας, σε ανάρτησή του, στις 16 Αυγούστου, ανάμεσα στα άλλα, ανέφερε: «Ψέματα για τους “ανύπαρκτους” του Έβρου. Ψέματα ακόμα και για το νεκρό 5χρονο παιδί. Και σήμερα ούτε συγγνώμη. Καμιά τύψη, καμιά νύξη ανθρωπιάς».
-Ποιος λοιπόν έλεγε ψέματα και ποιος οφείλει μια συγγνώμη; Δεν τον απασχολεί ότι τελικά, έστω και αν δεν ήταν στις αρχικές του προθέσεις, τα όσα ισχυρίζονται, βρίσκονται σε πλήρη διάσταση με την πραγματικότητα και αντίθετα φαίνονται να συμπλέουν με την τουρκική προπαγάνδα; Γιατί τόση ανευθυνότητα; Γιατί αφήνουν το μένος τους εναντίον της Κυβέρνησης να γίνεται βέλος εναντίον της Πατρίδας;
Η διεθνής πραγματικότητα και το μέγεθος των προκλήσεων επιβάλλουν σταθερότητα, συνέπεια και συνέχεια. Αυτός είναι ο δρόμος. Και όχι οι αερολογίες, όχι τα μυθεύματα, όχι οι πειραματισμοί, όχι η ανευθυνότητα. Τον κ. Τσίπρα, άλλωστε, τον βαρύνει ένα ιστορικό αποτυχίας τόσο κραυγαλέο, που κανείς δεν μπορεί να το παραβλέψει».
Παρουσία του πρωθυπουργού στη Γενική Συνέλευση του ΟΗΕ στη Νέα Υόρκη
Ολοκληρώνοντας την εισαγωγική τοποθέτησή του, ο κ. Οικονόμου ανέφερε: «Ο πρωθυπουργός Κυριάκος Μητσοτάκης αναχωρεί αύριο για τη Νέα Υόρκη, όπου θα απευθύνει ομιλία στη Γενική Συνέλευση του ΟΗΕ την ερχόμενη Παρασκευή, 23 Σεπτεμβρίου. Θα αναφερθεί στις προκλήσεις του σήμερα και του αύριο για όλες τις δυτικές δημοκρατίες. Ιδιαίτερη αναφορά θα κάνει στην κλιμάκωση της τουρκικής επιθετικότητας και στις απαράδεκτες τουρκικές προκλήσεις και αμφισβητήσεις της ελληνικής κυριαρχίας, σε μια συγκυρία που η Δύση έμπρακτα έχει καταδικάσει τον αναθεωρητισμό και την παραβίαση της κυριαρχίας των συνόρων.
Κατά την παρουσία και τις επαφές που θα έχει ο πρωθυπουργός θα αναδείξει το ρόλο της Ελλάδας ως πυλώνα σταθερότητας και ασφάλειας στην περιοχή, ως αξιόπιστου εταίρου και συμμάχου ως στρατηγικού κόμβου για την ενεργειακή ασφάλεια της Ευρώπης, ως ελκυστικού επενδυτικού προορισμού, καθώς και τις στέρεες νομικά, ιστορικά και πολιτικά θέσεις της χώρας που βασίζονται στο Διεθνές Δίκαιο.
Ο Κυριάκος Μητσοτάκης θα παραστεί στη δεξίωση που θα παραθέσει ο Αμερικανός Πρόεδρος, κ. Μπάιντεν προς τιμήν των ηγετών που συμμετέχουν στην εβδομάδα Υψηλού Επιπέδου της Γενικής Συνέλευσης του ΟΗΕ και θα έχει την ευκαιρία να συνομιλήσει με σειρά ηγετών.
Θα συναντήσει επίσης επενδυτές εκπροσώπους funds, τραπεζών, ασφαλιστικών οργανισμών και πολυεθνικών εταιρειών, τους οποίους θα ενημερώσει για την πρόοδο και την ανθεκτικότητα της ελληνικής οικονομίας, τις μεταρρυθμίσεις που έχει προωθήσει η Ελληνική Κυβέρνηση και τις επενδυτικές ευκαιρίες που προσέφερε και εξακολουθεί να προσφέρει η Ελλάδα.
Θα παρακαθίσει, επίσης, σε μεγάλο ομογενειακό γεύμα που παραθέτουν προς τιμήν του ομογενειακές οργανώσεις στο οποίο θα μετάσχουν σημαντικοί παράγοντες της ομογένειας, καθώς και ομογενείς βουλευτές της Νέας Υόρκης».
Μπορεί να σας ενδιαφέρει
Πέμπτη 29 Σεπτεμβρίου 2022
Δημοσκόπηση Metron Analysis: Στις 8,4 μονάδες η διαφορά ΝΔ – ΣΥΡΙΖΑ
Πέμπτη 29 Σεπτεμβρίου 2022
«Άδειασε» τον Κυρανάκη ο Οικονόμου για το «δεν μας φταίει πλέον ο ΣΥΡΙΖΑ για την ανομία στα ΑΕΙ»
Πέμπτη 29 Σεπτεμβρίου 2022
Οικονόμου για Τσαβούσογλου: «Σε επίπεδο υστερίας πια ο ρητορικός παροξυσμός της τουρκικής πλευράς»
Τετάρτη 28 Σεπτεμβρίου 2022
Τσίπρας σε Επίτροπο: «Ανησυχώ για υποκλοπές και κράτος Δικαίου»- Οικονόμου: «Κατηγορεί τη χώρα»
Κεραμέως: «Απόλυτη προτεραιότητα η εξωστρέφεια των ελληνικών Πανεπιστημίων»
Συνάντηση Μητσοτάκη με την αντιπρόεδρο της Ευρωπαϊκής Επιτροπής Βιέρα Γιούροβα
Λοβέρδος: «Ενήργησε με δόλο η Τουλουπάκη – Ο Κουρουμπλής έβλαψε το Δημόσιο»
Τουρκία: Ο Ερντογάν προτρέπει την κεντρική τράπεζα να προχωρήσει σε περαιτέρω μείωση επιτοκίων
Μπακογιάννης: Η ενεργειακή κρίση συνιστά απειλή και για τη Δημοκρατία
Αναβλήθηκε η συνάντηση Μητσοτάκη – Von Der Leyen
Τα πρωτοσέλιδα των εφημερίδων
Μπορεί να σας ενδιαφέρει
Στις Βρυξέλλες ο Τσίπρας – Το πρόγραμμα της επίσκεψης
Πλεύρης: «Δίνουμε καθημερινή μάχη για την ενίσχυση του ΕΣΥ και την πανδημία»
Μελόνι: «Μην πιστεύετε τα ψέματα που κυκλοφορούν – Η κυβέρνηση θα είναι υψηλού επιπέδου»
Νέες απειλές Ερντογάν κατά ΗΠΑ: «Η άρση του εμπάργκο όπλων στην Κύπρο δεν θα μείνει αναπάντητη»
ΠΑΣΟΚ-ΚΙΝΑΛ: «Η δημοσιονομική πολιτική της κυβέρνησης εκτός από αναποτελεσματική, είναι και βαθιά άδικη»
ΕΟΔΥ: 80 τα επιβεβαιωμένα κρούσματα ευλογιάς των πιθήκων
Nord Stream: «Η διαρροή αερίου πιθανόν να σταματήσει την Δευτέρα», σύμφωνα με την διαχειρίστρια εταιρεία
«Φρένο τιμής φυσικού αερίου», ανακοίνωσε ο Σολτς – Στα 150-200 δισ. το κόστος του μέτρου
Συμφωνία ΔΕΠΑ- TotalEnergies για προμήθεια LNG τον χειμώνα- Δύο πλοία κάθε μήνα στην Ελλάδα
Πολυτεχνειούπολη: Διαθεσιμότητα και ΕΔΕ για τη δόκιμη αστυνομικό
Το ΝΑΤΟ καταγγέλλει το σαμποτάζ στους αγωγούς Nord Stream
Μας βλέπετε και μας ακούτε καθημερινά. Μαζί με μια μαχητική ομάδα αποφασίσαμε να δημιουργήσουμε το DailyPost.gr. Τα λέμε καθαρά, χωρίς περιορισμούς. Δεν μιλάμε Γιαμαμαμότο. Αυτό δεν είναι υπόσχεση, είναι η μόνη μας δέσμευση.
Επικοινωνήστε μαζί μας στο [email protected]
Το DailyPost.gr είναι υπό τη διαχείριση της εταιρείας ΝΟΗΣΙΣ ΙΚΕ
© 2021 - All Rights Reserved.
Το ημερολόγιο του Πιέρροντα
Kυριάκος Μητσοτάκης lockdown novartis Άδωνις Γεωργιάδης Αλέξης Τσίπρας Βασίλης Κικίλιας Βουλή Γαλλία Γερμανία ΕΟΔΥ Ελλάδα Ερντογάν Θεσσαλονίκη ΚΙΝΑΛ Κίνημα Αλλαγής Κυριάκος Μητσοτάκης Κύπρος Μητσοτάκης ΝΔ Νέα Δημοκρατία Νίκος Ανδρουλάκης Νίκος Δένδιας Νίκος Χαρδαλιάς Ουκρανία ΠΑΣΟΚ Πανδημια Παύλος Πολάκης Ρετζέπ Ταγίπ Ερντογάν Ρωσία ΣΥΡΙΖΑ Τουρκια Τσιπρας Φώφη Γεννηματά γιαννης οικονομου εκλογες εμβολιασμός εμβόλια εμβόλιο ηπα κορωνοϊός κρούσματα κυβέρνηση μέτρα προσφυγικό-μεταναστευτικό σχολεία